Asphodelaceae
Asphodelaceae je porodica dikotiledonskih cvjetnica u redu Asparagales. Takvu porodicu prepoznala je većina taksonoma, ali se njen opseg uveliko razlikovao. U svom sadašnjem rasponu, po APG IV sistemu, uključuje oko 40 rodova i 900 poznatih vrsta. Tipski rod je Asphodelus. Kao što je definirala Grupa za filogeniju angiospermi 2009. godine (APG III sistem), porodica se sastojala od tri potporodice: Asphodeloideae, Hemerocallidoideae i Xanthorrhoeoideae. Ranije su njih tri tretirane kao odvojene porodice. Porodica Asphodelaceae postala je nomen conservandum (očuvano ime) u 2017. Prije toga, ime Xanthorrhoeaceae je imalo prioritet. To je predviđeno na popisima porodica APG IV. Porodica ima široko, ali raspršen rasprostranjenje, širom tropskih i umjerenih područja. Mnoge vrste uzgajaju se kao ukrasne. Nekoliko se uzgaja komercijalno za rezano cvijeće. Za korištnje njihovih listova uzgajaju se dvije vrste roda Aloe koje se koriste kao ljekovite i u kozmetici. Xanthorrhoea je australijski endem . U nekim starijim sistema biljne taksonomije, kao što je Cronqustov, biljke koje sada čine porodicu Dasypogonaceae također se smatraju pripadnicima ove porodice. Molekulskogenetička istraživanja pokazala su da Dasypogonaceae pripadaju komelinidima, pa nisu ni u istom redu kao Asphodelaceae.